༡༽ལོ་གཅིག་ལྷག་གི་སྔོན་ཕྲན་པ་ཝ་ར་ཎ་སི་བོད་ཀྱི་གཙུག་ལག་སློབ་ཁང་གི་རིག་རླབས་རྩོམ་དེབ་ཚོགས་པས་མགྲོན་འབོད་གནང་བ་ལྟར།ཟབ་སྦྱོང་ཞིག་ལ་གཏམ་བཤད་བྱེད་པར་བཅར་བ་ཡིན།སྐབས་དེར་སློབ་མ་མང་པོས།ངས་བརྩམས་སྒྲུང་འབྲི་མཚམས་བཞག་པར་འཁང་ར་གནང་བར་མ་ཟད།ཁ་ཤས་ཀྱིས་བརྩམས་སྒྲུང་འབྲི་མཚམས་བཞག་སྟེ་གཞུང་ཞབས་སུ་ཞུགས་པ་དེ་ནི།བཙན་བྱོལ་གྱི་བརྩམས་སྒྲུང་འཕེལ་རིམ་ནང་གི་བར་ཆད་ཡིན་པ་དང་།ཐ་ན་འདིས་ཕྱི་རབས་ལ་མིག་དཔེ་ངན་པ་བཞག་ཚུལ་གདོང་དང་གདོང་གཏུགས་ཏེ་བཤད་བྱུང་།ང་ལ་མཚོན་ན།དེ་ནི་སེམས་ཚོར་ཧ་ཅང་ཟབ་པའི་གདོང་ཐུག་ཅིག་རེད།